L 202/10 Den Europæiske Unions Tidende 3.8.2007 KOMMISSIONENS FORORDNING (EF) Nr. 927/2007 af 2. august 2007 om en overgangsforanstaltning vedrørende den behandling af biprodukter fra vinfremstilling, der er fastsat i Rådets forordning (EF) nr. 1493/1999, for produktionsåret 2007/08 i Rumænien KOMMISSIONEN FOR DE EUROPÆISKE FÆLLESSKABER HAR — under henvisning til traktaten om Bulgariens og Rumæniens tiltrædelse, under henvisning til akten vedrørende Bulgariens og Rumæ- niens tiltrædelse, særlig artikel 41, stk. 1, og ud fra følgende betragtninger: (1) Ifølge artikel 27, stk. 3, i Rådets forordning (EF) nr. 1493/1999 af 17. maj 1999 om den fælles markedsord- ning for vin (!) skal fysiske eller juridiske personer eller sammenslutninger af sådanne, der har fremstillet vin, levere samtlige biprodukter fra denne vinfremstilling til destillation. Siden Rumæniens tiltrædelse af Fællesskabet den 1. januar 2007 gælder denne pligt ligeledes for vinproducenter i denne medlemsstat, selv om denne fremgangsmåde ikke er traditionel i Rumænien. Overholdelsen af denne forpligtelse forudsætter, at der er destillerier, som er rede til at foretage denne destillation med finansiel støtte fra Fællesskabet. Medens sådanne destillerier er blevet udviklet i medlemsstaterne i EF i dets sammensætning pr. 31. december 2006, hvor denne forpligtelse har eksisteret gennem flere år, så findes der endnu ikke i Rumænien en sådan industriel struktur til destillationen. Den anden måde biprodukterne kan behandles på, er at trække dem tilbage under kontrol, således som det prak- tiseres i flere medlemsstater. (4) Da destillationen for tiden ikke kan foretages af praktiske årsager, bør de rumænske producenter derfor i nogen tid fritages for destillationsforpligtelsen, som erstattes af forpligtelsen til at trække biprodukterne tilbage under kontrol på betingelserne i artikel 50 og 51 i Kommissio- nens forordning (EF) nr. 1623/2000 af 25. juli 2000 om gennemførelsesbestemmelser til Rådets forordning (EF) nr. 1493/1999 om den fælles markedsordning for vin for så vidt angår markedsmekanismer (). Foranstaltningerne i denne forordning er i overensstem- melse med udtalelse fra Forvaltningskomitéen for Vin — UDSTEDT FØLGENDE FORORDNING: Artikel 1 Uanset artikel 27, stk. 3, i forordning (EF) nr. 1493/1999 trækker fysiske eller juridiske personer eller sammenslutninger af sådanne, der forarbejder druer høstet i Rumænien, i produk- tionsåret 2007/08 biprodukter fra denne forarbejdning tilbage under kontrol på betingelserne i artikel 50 og 51 i forordning (EF) nr. 1623/2000. Artikel 2 Denne forordning træder i kraft på tredjedagen efter offentlig- gørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 2. august 2007. (1) EFT L 179 af 14.7.1999, s. 1. Senest ændret ved forordning (EF) nr. 1791/2006 (EUT L 363 af 20.12.2006, s. 1). På Kommissionens vegne Mariann FISCHER BOEL Medlem af Kommissionen (?) EFTL 194 af 31.7.2000, s. 45. Senest ændret ved forordning (EF) nr. 2016/2006 (EUT L 384 af 29.12.2006, s. 38).